เจ็บคอเวลากลืนอาหาร ส่องดูตรงลิ้นไก่แดง ไม่มีไข้ไม่มีอาการอื่น ทำงานในห้าง
สวัสดีค่ะ อาการเจ็บคอเวลากลืนอาหาร คอแดงนั้น อาจจะเกิดจากคออักเสบจากเชื้อไวรัสหวัดธรรมดา จากเชื้อแบคทีเรียที่ลำคอ ต่อมทอนซิลอักเสบ ระคายเคืองจากสภาพอากาศหรือรับประทานอาหารที่ก่อให้เกิดการระคายเคืองในช่องปากเช่นอาหารรสจัดหรือร้อนหรือเย็นจนเกินไป หรือมีการทำงานของกล้ามเนื้อหลอดอาหารผิดปกติ ก้อนเนื้อที่หลังคอหรือหลอดอาหาร เป็นต้นส่วนจะเป็นโควิดหรือไม่นั้น จะต้องดูอาการอื่นๆและประวัติเสี่ยงร่วมด้วย โดยโรคโควิด 19 นั้น ผู้ป่วยมักจะมีไข้เกิน 37.5 องศา ร่วมกับมีอาการในทางเดินหายใจเช่น ไอ น้ำมูก เจ็บคอ เสมหะ บางรายอาจหอบเหนื่อย และมีประวัติสัมผัสผู้ป่วยติดเชื้อ หรือเดินทางไปยังสถานที่หรือประเทศเสี่ยงหากอาการและประวัติเข้าข่ายดังกล่าว ควรรีบไปพบแพทย์เพื่อตรวจเพิ่มเติมเบื้องต้นพักผ่อนให้เพียงพอ ดื่มน้ำมากๆ อมยาอมแก้เจ็บคอ หลีกเลี่ยงการไปในที่ชุมชน ใส่หน้ากากอนามัยตลอดเวลา